9. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 277 της 23/29 Μαΐου 1985 (ΦΕΚ Α΄ 103) Σύσταση Υπηρεσιών Περιφερειακής Ανάπτυξης Νομού Κυκλάδων και Δυτικής Μακεδονίας. ΄Εχοντας υπόψη: 1.To άρθρ. 14 του Νόμ. 1266/82 (ΦΕΚ 81/Α/2.7.82) «΄Οργανα ασκήσεως της Νομισματικής, Πιστωτικής και Συναλλαγματικής Πολιτικής και άλλες διατάξεις». 2.Το άρθρ. 15 παρ. 4 του Νόμ. 1266/82 όπως συμπληρώθηκε με το άρθρ. 7 του Νόμ. 1288/82 (ΦΕΚ 120/Α/1.10.1982) «Ρύθμιση θεμάτων αρμοδιότητας Υπουργείου Προεδρίας της Κυβέρνησης και της ΥΕΝΕΔ καθώς και άλλες διατάξεις και το άρθρ. 17 παρ. 2 του Νόμ. 1320/83 (ΦΕΚ 6/Α/11.1.84) «Πρόσληψη στο Δημόσιο Τομέα και άλλες διατάξεις». 3.Το Π.Δ. 574/82 (ΦΕΚ 104/Α΄/30.8.1982) «Ανακατανομή των αρμοδιοτήτων των Υπουργείων», όπως τροποποιήθηκε και συμπληρώθηκε από το Π.Δ. 153/1983 (ΦΕΚ 63/Α/18.5.83). 4.Το Π.Δ. 816/77 (ΦΕΚ 261/Α/14.9.1977) «περί Οργανισμού του Υπουργείου Συντονισμού» (άρθρ. 42,43). 5.Τη 225/1985 γνωμοδότηση του Συμβουλίου Επικρατείας, με πρόταση των Υπουργών Προεδρίας της Κυβέρνησης και Εθνικής Οικονομίας, αποφασίζουμε: Άρθρ.1.-Στο Υπουργείο Εθνικής Οικονομίας συνιστώνται οι ακόλουθες υπηρεσίες: «α.Υπηρεσία Περιφερειακής Ανάπτυξης Νομού Κυκλάδων με έδρα την Ερμούπολη Σύρου. Η κατά τόπον αρμοδιότητα της Υπηρεσίας αυτής εκτείνεται στο Νομό Κυκλάδων. Η υφιστάμενη Υπηρεσία Περιφερειακής Ανάπτυξης Ανατολικής Στερεάς και Νήσων μετονομάζεται σε Υπηρεσία Περιφερειακής Ανάπτυξης Ανατολικής Στερεάς και η κατά τόπον αρμοδιότητά της δεν εκτείνεται στον παραπάνω Νομό». «β.Υπηρεσία Περιφερειακής Ανάπτυξης Δυτικής Μακεδονίας με έδρα την Κοζάνη. Η κατά τόπον αρμοδιότητα της Υπηρεσίας αυτής εκτείνεται στους Νομούς Γρεβενών, Καστοριάς, Κοζάνης και Φλώρινας. Η υφιστάμενη Υπηρεσία Περιφερειακής Ανάπτυξης Κεντρικής και Δυτικής Μακεδονίας, μετονομάζεται σε Υπηρεσία Περιφερειακής Ανάπτυξης Κεντρικής Μακεδονίας και η κατά τόπον αρμοδιότητά της δεν εκτείνεται στους παραπάνω Νομούς». Άρθρ.2.-1. Αρμοδιότητες των παραπάνω Υπηρεσιών Περιφερειακής Ανάπτυξης είναι κυρίως, η Περιφερειακή Πολιτική, τα Προγράμματα Περιφερειακής Ανάπτυξης (ετήσια και πολυετή) οι Δημόσιες και Ιδιωτικές Επενδύσεις, οι Στατιστικές μελέτες και όσες αρμοδιότητες ειδικότερα διαλαμβάνονται στο άρθρ. 43 του Π.Δ. 816/77. 2.Οι Υπηρεσίες αυτές διαρθρώνονται σε Τμήματα και Γραφεία όπως αυτά προβλέπονται στο άρθρ. 43 του Π.Δ. 816/1977 για τις λοιπές Υπηρεσίες Περιφερειακής Ανάπτυξης του Υπουργείου Εθνικής Οικονομίας. 3.Η στελέχωση των Υπηρεσιών αυτών θα πραγματοποιηθεί με απόφαση του Υπουργού Εθνικής Οικονομίας. Άρθρ.3.-Μέχρι την έκδοση των κατά το άρθρ. 2 παρ. 3 του παρόντος Υπουργικών αποφάσεων στελέχωσης των Υπηρεσιών Περιφερειακής Ανάπτυξης που συνιστώνται με το άρθρ. 1 του παρόντος, η κατά τόπον αρμοδιότητα των Υπηρεσιών Περιφερειακής Ανάπτυξης: α)Ανατολικής Στερεάς και Νήσων και β)Κεντρικής και Δυτικής Μακεδονίας, εξακολουθεί να είναι η αυτή όπως αναφέρεται στο άρθρ. 42 του Π.Δ. 816/77. Άρθρ.4.-Η ισχύς του παρόντος Π.Δ/τος αρχίζει από τη δημοσίευσή του στην Εφημερίδα της Κυβερνήσεως. Από την ημερομηνία αυτή καταργείται κάθε άλλη διάταξη που είναι αντίθετη προς τις διατάξεις του. (Αντί για τη σελ. 294,01) Σελ. 294,01(α) Τεύχος Θ11-Σελ. 101 Υπηρεσίες Περιφερειακής Ανάπτυξης 24.Γ.ε.8-9 24.Γ.ε.9 Υπηρεσίες Περιφερειακής Ανάπτυξης 